สวัสดีครับ ท่านผู้ว่าราชการ กทม.
วันนี้ผมขับรถผ่านเข้าไปในซอยหัวหมาก 10 เพื่อจะลัดออกทางปากซอยรามคำแหง 44 พบ บ้านกำลัง
ก่อสร้าง บริเวณกลางซอยตรงข้ามบ้านเลขที่ 27 (ตามภาพที่ส่งมาพร้อมข้อความนี้ 5 ภาพ) ขับรถผ่านเห็นแล้วตกใจใน การก่อสร้างอันตรายมาก และ น่าจะผิด ระเบียบกฎหมายหลายเรื่องเลยครับ เช่น ผิดระยะร่นจากถนนสาธารณะ , ผิดระยะร่นสำหรับอาคารสูงเกิน 2 ชั้น , ผิดการก่อสร้างอาคารเกิน 70% ของพื้นที่ , ผิดเรื่องความสะอาดความปลอดภัยของอุปกรณ์ที่ใช้ในการก่อสร้าง การประกาศป้ายการก่อสร้างที่เห็นชัดเจน และที่สำคัญเร่งด่วน คือ เรื่องตัวอาคารบ้าน ควรรีบแก้ไขให้ถูกต้องตาม พ.ร.บ.ควบคุมอาคาร โดยเร็วก่อนที่จะสร้างเสร็จจะได้ไม่เสียเงินเพิ่มเติม จึงขอให้ท่านผู้ว่าฯ โปรดสั่งการผู้มีอำนาจหน้าที่ เข้าไปดำเนินการภายในอำนาจหน้าที่ ให้ถูกต้องตามกฎหมายบ้านเมืองด้วยครับ

ในอนาคตเมื่อผมผ่านลัดเข้าไปในซอยนี้อีกจะติดตามความเคลื่อนไหวมาให้ท่านทราบต่อไปนะครับ